钦定古今图书集成/明伦汇编/官常典/第178卷 > 陈
## 钦定古今图书集成/明伦汇编/官常典/第178卷 > 陈

陈置“相国”，列“丞相”上，以丞相、太宰、太傅、太保、大司马、
大将军为赠官，其政事一归中书省，而以舍人分领
之。

按：《隋书百官志》：“陈承梁皆循其制官，而又置相国，位
列丞相上，并丞相、太宰、太傅、太保、大司马、大将军，并
以为赠官。”

中书省有中书舍人五人，领主事十人，书吏二百人。
书吏不足，并取助书分掌二十一局事，各当尚书诸
曹，并为上司，总国内机要，而尚书唯听受而已。被委
此官，多擅威势。